INFORMACIJA O POSJETI PROJEKTNOG TIMA „RUDNICI KULTURE“ MOJKOVCU 
(13-15.12.2013.godine)

Od 13 do 15.12.2013.godine Mojkovac je ugostio partnere regionalnog projekta „Rudnici kulture“.

Partneri iz Idrije (Slo), Labina (HR), Prijedora (R.Srpska) i Krušedola (SR) su od strane domaćina NVO „Terra nostra“ i Opštine Mojkovac upoznati sa ostacima rudarskih objekata i postrojenja – obišli su ulaze u jame, magacine,  objekte flotacije, upravne zgrade, kao i stare rudarske stambene objekte u neposrednoj blizini navedenih objekata, kao i kompleks rudarskih zgrada (Rudarsko naselje) u samom gradu. Učesnike Projekta, prilikom navedenog obilaska, predvodili su i o vremenu kada je Rudnik bio na vrhuncu eksploatacije informisali, poslovođa Boka Karadžić i rudari Vidoje Vuković i Živojin Damjanović.

U okviru akrivnosti Projektnog tima održan je Okrugli sto na temu „Od ekološkog problema do razvojnih šansi“. Na temu „Sanacija i rekultivacija Rudnika olova i cinka „Brskovo“ u Mojkovcu, izlaganja su imali Maja Ikervari (istorijat Rudnika) i projekt koordinator UNDP Montenegro Borko Vulikić (sanacija i rekultivacija jalovišta i prezentacija idejnog urbanističko-arhitektonskog rješenja sportsko rekreativne zone na saniranom Jalovištu bivšeg Rudnika olova i cinka „Brskovo“ u Mojkovcu pod nazivom „Metamorfoza“), Bojan Režun iz Idrije („Od kapljic živega srebra do UNESCO-a“) i Dimitrije Vujadinović u ime „Balkankult fondacija intereg“ iz Krušedola (prezentacija Rezultata pilot projekta u Srbiji). Skupu su  prisustvovali i predstavnici firme DOO„North mining“ koji vrše geološka ispitivanja na istražno-eksploatacionom prostoru bivšeg rudnika „Brskovo“ kod Mojkovca.

Učesnici okruglog stola imali su prilike da vide i izložbu eksponata, fotografija i drugih artefakata sakupljenih u okviru predmetnog projekta.

Nova posjeta projektnog tima Mojkovcu predviđena je za proljeće 2014. godine.

